31.5.2023
SK
Úradný vestník Európskej únie
L 141/65
5.
Centrum GOVSATCOM po prijatí žiadosti o zrušenie služby zaslanej príslušným orgánom CGA odoberie zdroje, ktoré boli pridelené na poskytovanie služby, a sprístupní ich súboru.
Účastníkovi môžu byť vrátené tokeny použité na úhradu za zdroje v súlade s podmienkami dohodnutými s poskytovateľom zdrojov.
Článok 11 Riešenie konfliktov 1.
Riešenie konfliktov aktivuje centrum GOVSATCOM s cieľom riešiť konflikty medzi žiadosťami s rôznymi prioritnými skóre, ako sa uvádza v článku 9 ods. 2. 2.
Ak je žiadosť o službu s vysokou prioritou v konflikte s jednou alebo viacerými žiadosťami o službu s nízkou prioritou, a pod podmienkou, že zrušením žiadostí o službu s nízkou prioritou sa uvoľnia dostatočné zdroje zodpovedajúce žiadosti o službu s vysokou prioritou, príslušné žiadosti o službu s nízkou prioritou sa označia na zrušenie a príslušné možnosti služby sa zahrnú do návrhu služby.
V závislosti od poradia možností služby a dostupnosti tokenov sa príslušné žiadosti o službu s nízkou prioritou zrušia a príslušné aktívne služby sa zrušia.
Príslušné orgány CGA, ktorých služby sa majú zrušiť, sa o tom informujú čo najskôr po prijatí rozhodnutia o zrušení.
Hodnota služby, ktorá sa má zrušiť, v čase, v ktorom služba nie je k dispozícii z dôvodu zrušenia, sa vráti na príslušný účet účastníka a oznámi sa to účastníkovi. 3.
V prípade, že sa uplatnením postupu uvedeného v odseku 2 nenájdu zodpovedajúce zdroje, centrum GOVSATCOM porovná žiadosti o službu s vysokou prioritou so zdrojmi z krízovej rezervy.
Ak sa nájdu zodpovedajúce a dostupné zdroje, príslušné možnosti služieb sa zahrnú do návrhu služby. 4.
V prípade nedostatočných zdrojov od poskytovateľov zdrojov na poskytovanie požadovaných služieb uvedených v článku 6 sa mechanizmus riešenia konfliktov zakladá na prioritách žiadostí o služby.
Ak sú žiadosti o služby rovnakej priority v konflikte, uprednostní sa prípadne žiadosť o službu, ktorou je pokračovaním služby, ktorá už bola poskytnutá žiadajúcemu účastníkovi na konci predchádzajúceho PPT.
Ak sú žiadosti o služby rovnakej priority v konflikte a žiadna z nich nie je pokračovaním už poskytnutej služby žiadajúcemu účastníkovi, centrum GOVSATCOM porovná hodnoty konfliktných služieb ako percentuálny podiel príslušného účastníka a uprednostní žiadosť o služby zodpovedajúcu vyššiemu percentuálnemu podielu.
Článok 12 Nadobudnutie účinnosti Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 30. mája 2023
Za Komisiu predsedníčka Ursula VON DER LEYEN